কক্সবাজার সদরের ঈদগাঁও’র আলোচিত স্ত্রী হত্যার খুনি স্বামী বিদেশে পালিয়ে যাওয়ার সময় ঢাকায় গ্রেফতার হয়েছে । সোমবার ৮ জানুয়ারি সকালে ঢাকা বিমানবন্দর থানা পুলিশ তাকে আটক করে।মামলার বাদি নিহতের পিতা শাহজাহান জানান , বিগত ২০ দিন পূর্বে যৌতুকের দাবিতে পারিবারিক কলহের জেরে ঈদগাঁওস্থ পোকখালী ইউনিয়নের পশ্চিম পোকখালী হাডি পাড়ার ছৈয়দ নুরের ছেলে আবদুল জব্বার ও পরিবারের অন্যান্য সদস্যরা দুই কন্যা সন্তানের জননী রাশেদা বেগমকে খুন করে ঝুলিয়ে রেখে আত্মহত্যা বলে চালিয়ে দেয়ার চেষ্টা করে।এ ঘটনায় নিহতের পিতা বাদি হয়ে মেয়ে জামাইসহ অপর ঘাতকদের বিরুদ্ধে মামলা দায়ের করলে আসামীরা গা ঢাকা দেয়। সোমবার প্রধান আসামী খুনি স্বামী আবদুল জব্বার আদম পাচারকারী চক্রের সাথে মোট অংকের চুক্তিতে সৌদি আরবে পালিয়ে যাওয়ার সময় বাদি পক্ষের চেষ্টায় ঢাকা বিমান বন্দর থানা পুলিশের মাধ্যমে তাকে আটক করতে সক্ষম হয়।